Bogen er en fortælling om en opvækst i en dysfunktionel familie præget af vold og druk, skrevet af Tina Campbell fra Vodskov. Den er godkendt som fagrelevant materiale i undervisningen af socialrådgivere og socialpædagoger. - Jeg er så glad for, at bogen kan bruges af fagpersoner, siger Tina Campbell, forfatteren bag den selvbiografiske fortælling. Bogen efterspørges og det gør Tina Campbell også som foredragsholder. Det betyder, at hun har sagt jobbet op, som karriere-vejleder på Aalborg Universitet og bruger nu al sin tid på, at fortælle om sine erfaringinger. - Jeg ville ønske, at der havde været nogle fagpersoner, som havde været mere opmærksomme på signaler i mit barndomshjem, og havde grebet ind. Det skete ikke, og hun lægger ikke skjul på, at det har krævet stædighed og insisteren, at nå frem til et værdigt liv. Hun er i dag gift, har to børn og har ind til for nylig arbejdet på Aalborg Universitet. - Det har krævet mod, at skrive bogen. Jeg har forsøgt, at holde min barndom hemmelig. Jeg skammede mig over den, og skulle blive 42 år før jeg turde stå frem og fortælle om den, slutter hun.

Opsummering:
Anmeldere af bogen Mælkebøttebarn i Blomst beskriver forfatter Tina Campbell, som den nye Lisbeth Zornig.